
PARLAMENTUL ROMÂNIEI

CAMERA DEPUTAŢILOR

Comisia pentru politică  economică,

 reformă şi privatizare

Bucureşti, 

Nr. 21/1093/01.10.2003





R A P O R T    

asupra proiectului de Lege privind aprobarea Ordonanţei Guvernului nr. 67/2003 pentru modificarea şi completarea Ordonanţei Guvernului nr. 9/1992 privind organizarea statisticii oficiale.

În conformitate cu prevederile art. 89 din Regulamentul Camerei Deputaţilor, Comisia pentru politică economică, reformă şi privatizare a fost sesizată, spre dezbatere şi avizare în fond cu proiectul de Lege privind aprobarea Ordonanţei Guvernului nr. 67/2003 pentru modificarea şi completarea Ordonanţei Guvernului nr. 9/1992 privind organizarea statisticii oficiale, trimis cu adresa nr. 580/22.09.2003.


La întocmirea prezentului raport, Comisia a avut în vedere:

                -  Avizul nr. 1235/28.08.2003 al Consiliului Legislativ;

                - Avizul nr. 580/25.09.2003 al Comisiei juridică, de disciplină şi imunităţi.


Proiectul de Lege are ca obiect de reglementare modificarea şi completarea Ordonanţei Guvernului nr. 9/1992 privind organizarea statisticii oficiale, în scopul acordării posibilităţii Institutului Naţional de Statistică de a gestiona fonduri externe nerambursabile. Prin raportare la aquis-ul comunitar, iniţiativa legislativă conţine două categorii de dispoziţii şi anume cele ce vizează implementarea acquis-ului comunitar deja armonizat pentru aplicarea programelor PHARE prin asigurarea finanţării diverselor acţiuni şi proceduri specifice, şi partea a doua ce conţine dispoziţii de completare a art. 19 din Ordonanţa 9/1992 republicată prin care se realizează armonizarea cu acquis-ul comunitar nepreluat în ordonanţă. Trebuie subliniat că, prin instituirea unei proceduri care are drept scop asigurarea protecţiei datelor personale se respectă principiul fundamental de drept comunitar privind integritatea, securitatea şi libertatea persoanei, consacrat în Directiva nr. 95/46/CE privind protecţia datelor personale, precum şi în recenta Cartă a Drepturilor fundamentale în Uniunea Europeană (Capitolul Libertăţi), proclamată de Consiliul European de la Nisa în anul 2000.

       Proiectul de Lege face parte din categoria legilor ordinare, potrivit prevederilor art. 74 alin. (2) din Constituţie. 

            Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 01 octombrie 2003. 


  La dezbaterea proiectului a participat ca invitat, în conformitate cu prevederile art. 51 şi 52 din Regulamentul Camerei Deputaţilor, reprezentantul Institutului Naţional de Statistică: doamna preşedinte Clementina Ivan Ungureanu.

            La lucrări, au fost prezenţi  25 deputaţi, din totalul de 30 membri ai Comisiei.


  Proiectul de lege a fost adoptat de Senat în şedinţa din 18 septembrie 2003.

            În urma dezbaterii, Comisia, cu unanimitate de voturi, a hotărât ca proiectul de Lege privind aprobarea Ordonanţei Guvernului nr. 67/2003 pentru modificarea şi completarea Ordonanţei Guvernului nr. 9/1992 privind organizarea statisticii oficiale să fie supus spre dezbatere şi adoptare plenului Camerei Deputaţilor, în forma adoptată de Senat. 
            
PREŞEDINTE,                                                                                                                                        

                  Dan Radu Ruşanu              

                      


SECRETAR,                                                

             


             Iuliu Vida           










      Consilier parlamentar,

                                                                                                                   Doina Leonte










         Expert parlamentar










         Alina Hodivoianu

      C ă t r e,





 BIROUL  PERMANENT  AL





 CAMEREI  DEPUTAŢILOR

                  Vă înaintăm, alăturat, RAPORTUL asupra proiectului de Lege privind aprobarea Ordonanţei Guvernului nr. 67/2003 pentru modificarea şi completarea Ordonanţei Guvernului nr. 9/1992 privind organizarea statisticii oficiale, trimis cu adresa nr. 580/22.09.2003.
                                            PREŞEDINTE,

Dan Radu RUŞANU

